Document ID: 32007D0597

ODLOČBA KOMISIJE
z dne 27. avgusta 2007
o nevključitvi guazatin triacetata v Prilogo I, IA ali IB k Direktivi 98/8/ES Evropskega parlamenta in Sveta o dajanju biocidnih pripravkov v promet
(notificirano pod dokumentarno številko C(2007) 3979)
(Besedilo velja za EGP)
(2007/597/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive 98/8/ES Evropskega parlamenta in Sveta z dne 16. februarja 1998 o dajanju biocidnih pripravkov v promet (1) in zlasti drugega pododstavka člena 16(2) Direktive,
ob upoštevanju naslednjega:
(1)
Uredba Komisije (ES) št. 2032/2003 z dne 4. novembra 2003 o drugi fazi desetletnega delovnega programa iz člena 16(2) Direktive 98/8/ES Evropskega parlamenta in Sveta v zvezi z dajanjem biocidnih proizvodov v promet in o spremembi Uredbe (ES) št. 1896/2000 (2) sestavlja seznam aktivnih snovi, ki se ocenijo glede njihove možne vključitve v Prilogo I, IA ali IB k Direktivi 98/8/ES. Navedeni seznam vključuje guazatin triacetat.
(2)
Na podlagi Uredbe (ES) št. 2032/2003 je bila v skladu s členom 11(2) Direktive 98/8/ES opravljena presoja guazatin triacetata glede uporabe v 8. vrsti izdelkov, pripravkih za zaščito lesa, kot je opredeljena v Prilogi V k Direktivi 98/8/ES.
(3)
Združeno kraljestvo, ki je bilo imenovano za državo članico poročevalko, je 22. septembra 2006 v skladu s členom 10(5) in (7) Uredbe (ES) št. 2032/2003 Komisiji poslalo poročilo pristojnega organa in priporočilo.
(4)
Države članice in Komisija so pregledale poročilo pristojnega organa. V skladu s členom 11(4) Uredbe (ES) št. 2032/2003 je Stalni odbor za biocidne pripravke na svojem sestanku 16. marca 2007 vključil ugotovitve pregleda v poročilo o oceni.
(5)
Ker ni bilo na voljo ključnih podatkov o spiranju z obdelanih površin, vplivih guazatina na reprodukcijo vodnih bolh Daphnia magna ter stopnjah razgradljivosti v vodno-sedimentnih sistemih in zemlji, guazatin triacetata ni mogoče vključiti v Prilogo I, IA ali IB k Direktivi 98/8/ES za 8. vrsto izdelkov. Poleg tega je pristojni organ Združenega kraljestva napravil oceno okoljskega tveganja na podlagi pristopa za realno najslabši možni primer, ki je pokazala nesprejemljiva tveganja za okolje.
(6)
Pregled guazatin triacetata ni pokazal nobenih odprtih vprašanj ali razlogov za zaskrbljenost, ki bi jih moral obravnavati Znanstveni odbor za zdravstvena in okoljska tveganja.
(7)
Ukrepi, predvideni s to odločbo, so v skladu z mnenjem Stalnega odbora za biocidne pripravke -
SPREJELA NASLEDNJO ODLOČBO:
Člen 1
Guazatin triacetat (številka CAS 115044-19-4) se ne vključi v Prilogo I, IA ali IB k Direktivi 98/8/ES za 8. vrsto izdelkov.
Člen 2
Za namene tretjega pododstavka člena 4(2) Uredbe (ES) št. 2032/2003 se ta odločba začne uporabljati dan po objavi v Uradnem listu Evropske unije.
Člen 3
Ta odločba je naslovljena na države članice.
V Bruslju, 27. avgusta 2007

Labels: 0
3
1
20